Samfundets+støtter

=Samfundets støtter= user:3ceirik

14. desember 1869 sendte Henrik Ibsen et brev til Frederik Hegel. Her forteller han at han planlegger å skrive et "nyt alvorligt Nutidsdrama i tre akter". Dramaet han snakket om var //Samfundets støtter//. Likevel kom han ikke i gang med skrivingen før 1875. Det neste halvannet året ble verket skrevet og mange ganger omarbeidet. I 1877 sende Ibsen på nytt et brev til Hegel og fortalte at verket var ferdig. 11. oktober 1877 ble //Samfundets støtter// publisert på Gyldendalske Boghandels Forlag i København. Førsteopplaget på hele 6000 eksemplarer ble utsolgt i løpet av sju uker. Verket fikk stort sett positive omtaler. Spesielt i Tyskland og Østerrike ble verket overveldende populært. 14. november hadde //Samfundets støtter// sin urpremiære på Odense Teater. Dette var den første verdenspremiæren av et Ibsen-stykke som fant sted utenfor Norges grenser. Oppsetningen ble godt tatt i mot fra alle hold. Fire dager senere hadde Det Kongelige Teater i København sin premiære av stykket. Den norske urpremiæren skjedde 30. november på Den nationale Scene i Bergen.

Aldri før hadde et av Ibsens verk fått så stor suksess som //Samfundets støtter.//